09/02/2010 | Administración LocalMunicipal
Cee
Alleamento de parcelas de propiedade municipal en Bazarra-Toba (Cee)

ANUNCIO O Concello de Cee, mediante Resolución da Alcaldía de data 29 de xaneiro de 2010, aprobou o Prego de Cláusulas Económico Administrativas que rexen o alleamento das parcelas de propiedade municipal sitas en Bazarra-Cee, o que se fai público para o seu coñecemento e aos efectos de presentación de propostas. O presente prego ten como obxecto regular a adxudicación para o alleamento en pleno dominio das parcelas de propiedade municipal que se describen no Anexo I, situadas en Bazarra no Concello de Cee, tal como se recollen no Proxecto de Parcelación e cesión de solar (sistema actuación concerto) aprobado definitivamente en sesión da Xunta de Goberno do Concello de Cee de 17 de febreiro de 2006, rectificado en sesión 24 de xuño de 2008. (Anexo I). A venda realizarase en concepto de corpo certo, polo que non procederá reclamación ningunha por causa de posibles variacións da realidade física das parcelas con respecto ás que constan no Proxecto de Parcelación e cesión de solar referido. En canto á edificabilidade das parcelas, condicións de volume, destino e demais normas urbanísticas de aplicación, estarase ó disposto nas Normas Subsidiarias de Planeamento Municipal do Concello de Cee, aprobadas pola Comisión Provincial de Urbanismo da Coruña, na sesión do 23 de febreiro de 1995, e a reforma puntual de ditas normas aprobada polo Pleno Corporativo do Concello de Cee, na sesión do 30 de xuño de 2000, actualmente en vigor, o terreo das parcelas, ten as seguintes características: * Clasificación do solo: Urbano. * Cualificación do solo: Ordenanza reguladora 5, extensión núcleo unifamiliar. Para rúas desde 12 m. de ancho, a altura máxima sería: ata 14 m. de fondo permítese planta baixa, dous pisos, e aproveitamento baixo cuberta; a partir dos 14 m. de fondo ata os 30 m. (neste caso e inferior) so planta baixa. As parcelas pertencen ao Concello de Cee, con carácter de bens de natureza patrimonial, por térenlle sido cedidas no Proxecto de Parcelación, (consecuencia do 10% de aproveitamento urbanístico), aprobado definitivamente en sesión da Xunta de Goberno do Concello de Cee de 17 de febreiro de 2006, rectificado en sesión 24 de xuño de 2008. As parcelas obxecto deste prego se atopan suxeitas á obriga de contribuir ás cárregas e despesas da urbanización que lles correspondan. Non obstante, o importe ao que ascenden ditas cárregas ao tempo da adxudicación serán asumidas polo Concello de Cee, debendo atoparse extinguidas e liquidadas no intre da formalización do contrato. O prezo mínimo das parcelas é o establecido no Anexo II do presente Prego. A dito prezo deberá engadirse o IVE aplicable no momento da adxudicación definitiva. As ofertas deberán realizarse para todas as parcelas en conxunto, sen que se admitan ofertas individualizadas para algunha ou algunhas delas. No prazo máximo dun ano a partir da data de adxudicación das parcelas deberá o adxudicatario solicitar a oportuna licenza de obra e construír no prazo que na licenza se estableza. Os licitadores deberán propoñer, co nivel de detalle mínimo dun anteproxecto, a solución arquitectónica que pretenden implantar nas parcelas. Ademáis dos planos de imaxe, deberá conter unha memoria na que se expliquen os criterios da proposta, as solucións previstas, memoria de calidades, medidas tendentes a garatir o acamento ambiental das edificacións e en xeral calquera outra circunstancia que poida ser tida en conta para analiza-la calidade da proposta arquitectónica. Para poder proceder á venda da parcela ou parcelas, o adxudicatario, ou os posteriores adquirentes, deberá notificalo ao Concello con alomenos quince días de antelación, e éste terá dereito de tanteo, que poderá exercer durante o indicado prazo contado dende a data da notificación. En caso de non efectuar ésta, o Concello terá dereito de retracto de calquer posible venda. Os dereitos de tanteo e retracto, que deberán constar na escritura de formalización do contrato e ser inscritos no Rexistro da Propiedade, terán unha duración máxima de cinco anos dende a data da devandita escritura. O contrato adxudicarase por concurso público e con procedemento aberto. O concurso con procedemento aberto a que se refire este prego anunciarase no Boletín Oficial da Provincia, no Diario Oficial de Galicia e en dous xornais de maior tirada da Comunidade Autónoma de Galicia. As proposicións para poder tomar parte no concurso presentaranse no Rexistro Xeral do Concello, dentro do prazo de vinteseis días naturais, contados a partir do día seguinte á data da última das publicacións que corresponde facer no B. O. P e no D. O. G. A., en horario de atención ó público, en sobre pechado, que poderá ser lacrado e precintado, asinado polo licitador ou persoa que o represente e coa documentación e requisitos esixidos nas cláusulas seguintes. Unha vez presentada unha proposta ésta non poderá ser retirada baixo ningún pretexto, agás nos casos expresamente previstos na lexislación vixente, e a súa presentación implica a aceptación, por parte do licitador, das condicións que rexen a licitación. Tamén poderán presentarse propostas por correo dentro do prazo antes indicado, caso no que o interesado o deberá acreditar, co resgardo correspondente á data de imposición do envio na Oficina de Correos, e anunciar o mesmo día ao órgano de contratación, por fax, télez ou telegrama, a remisión da proposición. Sen o cumprimento de ambos requisitos non serán admitidas as proposicións que se reciban fóra do prazo fixado. En todo caso, transcorridos dez días naturáis dende a indicada data sen que se recibise a proposición, ésta non será admitida en ningún caso. Cada licitador, tanto individualmente como formando parte dunha agrupación de empresas, só poderá presentar unha única proposición, sen que se admita a posibilidade de presentar variantes ou alternativas sobre ela. As proposicións presentaranse na forma indicada neste prego, e constarán de tres sobres pechados, selados e asinados, sinalados coas letras A, B e C. En cada un deles figurará o nome do licitador e o título do contrato e incluirá a documentación que deseguido se indica: Conterá a proposición formulada estrictamente conforme o modelo que figura como Anexo III.1.- Se os concursantes son sociedades mercantís, laborais ou cooperativas deberán presentar fotocopia autenticada da estructura de constitución ou modificación inscrita no rexistro correspondente.2.- Se os concursantes son empresarios individuais aportaran fotocopia autenticada do Documento nacional de identidade, do Número de identificación fiscal e no seu caso documento acreditativo de estar ó corrente no imposto de actividades económicas.3.- No caso de empresas estranxeiras: a.- De estados membros da Unión Europea, ou de estados sinatarios do acordo sobre o espazo económico europeo: A súa capacidade de obras aceditarase mediante a inscrición nos Rexistro Profesionáis ou comerciáis ou con presentación das certificacións legalmente establecidas. b.- Do resto de estados: A súa capacidade de obrar acreditarase mediante certificación expedida pola respectiva representación diplomática española na que se faga constar que figura inscrita no correspondente Rexistro Local, profesional, comercial ou análogo, ou que actúa con habitualidade no tráfico local no ámbito das actividades ás que se refire o contrato. E, ademáis, se a empresa é dun estado sinatario do Acordo sobre Contratación Pública da OMC, achegarase informe da representación diplomática española sobre a condición do Estado sinatario do devandito acordo, e se non é membro de dito Acordo, deberá achegarse informe de reciprocidade emitido pola respectiva representación diplomática española. Asemade, haberán de acreditar que a empresa ten aberta sucursal en España, con designación de poderados ou representantes para as súas operacións, inscrita no Rexistro Mercantil. c.- Tanto nun caso coma na outro, deberá achegarse ademáis unha declaración expresa de sometemento aos Xulgados e Tribunáis españóis de calquera orde xurisdiccional para a resolución de cantas incidencias poidan xurdir da aplicación do contrato, con renuncia ao foro xurisdiccional estranxeiro que, no seu caso, poidera corresponder ao licitador.4.- Declaración do ofertante, baixo a súa responsabilidade, de que non se atopa incurso en ningunha das prohibicións para contratar ou incompatibilidades establecidas no artigo 49 da LCSP.5.- Cando o licitador non actúe en nome propio ou se trate de persoa xurídica, acompañarase poder notarial para representar á persoa ou entidade no nome da que se concorre ante a administración contratante. Dito poder deberá bastantearse previamente polo secretario da corporación ou funcionario habilitado.6.- Certificación ou documento acreditativo de que o concursante atópase o corrente no cumprimento das obrigas tributarias e da Seguridade Social. Non obstante, os licitadores poderán presentar unha declaración responsable na que fagan constar que a empresa se atopa ó corrente das obrigas tributarias e da Seguridade Social, sen perxuizo de que durante o prazo de presentación soliciten coa maior urxencia a correspondente certificación da Administración Tributaria e da Seguridade Social, ó obxecto de poder presentala dentro do prazo máximo de cinco días hábiles.7.- Acreditación da solvencia económica e financeira por calquera dos medios á que se refire o artigo 64 da LCSP.8.- Acreditación da solvencia técnica por calquera dos medios á que se refire o artigo 65 da LCSP 9.- Documento acreditativo de que o licitador non mantén débedas de natureza tributaria coa AEAT, a Comunidade Autómoma e o Concello de Cee.10.- No caso de tratarse dunha Unión Temporal de Empresas, documento que acredite o compromiso de constitución da UTE, indicando a porcentaxe de participación de cada unha delas.11.- Resgardo acreditativo do depósito da fianza provisional. Para o caso de optar á adxudicación de máis dunha parcela, formalizarase a fianza independente para cada unha delas. Neste sobre os concursantes presentarán un anteproxecto relativo ás parcelas obxecto de licitación, co contido mínimo que se recolle na Cláusula 7 do presente Prego. A fianza provisional será equivalente ó 2% do orzamento de licitación da parcela e constituírase en calquera das formas establecidas na normativa vixente en materia de contratos das Administracións Públicas. Cada licitador só poderá presentar unha soa plica. No caso de que algún licitador presente máis dunha plica para a mesma parcela, quedarán automaticamente excluídas todas elas. Unha vez entregada e admitida, a plica non poderá retirarse. A mesa de contratación constituída no lugar, día e hora sinalados, examinará previamente a documentación presentada no Sobre B, decidindo sobre a admisión das proposicións. No mesmo acto se procederá á apertura do Sobre A e do Sobre C. A documentación das proposicións admitidas someterase a informe dos correspondentes servicios municipais, que deberá emitirse no prazo de dez días. Emitido o informe citado no parágrafo anterior, a mesa de contratación reunirase no lugar, día e hora sinalados e elevará proposta de adxudicación ó órgano de contratación do Concello. A mesa de contratación estará integrada polos seguintes membros: PRESIDENTE: O Alcalde do Concello. VOGAIS: Don Manuel Lamela Lestón. A Secretaria do Concello. A Interventora do Concello. O técnico competente por razón de materia obxecto do contrato. SECRETARIO: Don Jesús Roget Salgado. O órgano de contratación, á vista da proposta da mesa de contratación, poderá adxudicar cada parcela á proposición máis vantaxosa ou declarar deserto o concurso en relación con cada unha das parcelas obxecto de venta. Se non se levara a termo a adxudicación ou o concurso se declarase deserto, o Concello de Teo poderá proceder á adxudicación directa da parcela ou parcelas correspondentes. A avaliación das propostas dos concursantes farase atendendo ós seguintes criterios: □ Prezo: 50% □ Solución arquitectónica: 50%. Atenderase aos seguintes criterios: - Deseño arquitectónico: Valorarase a calidade do anteproxecto presentado, plasmada na súa coherencia formal e funcional, no deseño da volumetría e as fachadas, e nos materiáis a empregar na mesma. - Acaemento ambiental: Valorarase a introducción de criterios de deseño e solucións constructivas tendentes ao incremento do acamento ambiental do edificio ou edificios (eficiencia enerxética, calidade acústica, reducción de emisións, posibilidade de recuperación e reutilización dos materiáis empregados na súa construcción, etc) O adxudicatario deberá pagar ó Concello, no prazo de trinta días, dende que reciba a notificación da adxudicación, un mínimo do 50% do importe da adxudicación, e formalizar na Tesourería Municipal, neste mesmo prazo, o aval polo 50% restante, ou diferencia resultante do importe pagado no suposto de ser superior ó 50%. O importe avalado non ingresado no primeiro prazo deberá facerse efectivo no prazo de tres meses, contados dende a data da adxudicación, na Tesourería Municipal. No caso de incumprimento das obrigas de ingreso e presentación de aval no primeiro prazo, procederase a rescisión do contrato e perda da fianza, e no caso de non cumprir as obrigas de ingreso e reintegro, a facer no segundo prazo, procederase a execución do aval, co pago de xuros legais correspondentes, sendo os gastos orixinados pola execución do aval por conta do adxudicatario. A adxudicación definitiva notificarase ó adxudicatario no prazo máximo de dous meses dende a data de apertura de plicas. No caso de que o adxudicatario renunciase con anterioridade á adxudicación definitiva, incautaráselle a fianza provisional. Coa adxudicación quedará perfeccionado o contrato, e, en virtude dela, o adxudicatario e a Corporación quedarán obrigados ó seu cumprimento. A adxudicación definitiva será elevada, unha vez completados os pagos, a escritura pública perante o notario, que por quenda, designe o Ilustre Colexio Notarial de Galicia. A escritura será asinada en nome do Concello de Cee polo señor Alcalde, de conformidade co previsto no artigo 21.1. b da Lei de Bases de Réxime Local. Sen perxuizo doutras obrigas inherentes ó sistema de actuación urbanística e o alleamento, os adxudicatarios terán as seguintes obrigas: a. Satisfacer o prezo correspondente ás parcelas na forma e prazos establecidos neste prego, e no que resulte da oferta que no seu caso se acepte polo Concello. b. Realizar tódalas xestións pertinentes, incluída a de obter a pertinente referencia catastral previamente ó outorgamento da escritura pública de formalización da compravenda, formalizar dita escritura e proceder ó cambio de titular no Rexistro da Propiedade e no Catastro, sendo tódolos gastos derivados destas operacións de conta do adxudicatario. Neste senso, deberán presentar no Concello copia de dita escritura, nota informativa da inscrición operado o cambio de titular, así como certificado do Catastro que acredite o cambio de titularidade. c. Pagar tódolos gastos de publicación de anuncios de licitación en diarios oficiais en medios de comunicación, así como os de adxudicación. Así mesmo, deberán pagar impostos, contribucións e taxas e demais gastos inherentes á transmisión e a súa formalización en escritura pública, así como os derivados da súa inscrición no Rexistro. d. O adxudicatario deberá, no prazo dun ano a partir da data de notificación da adxudicación da parcela, solicitar a oportuna licencia e construír nos prazos que nesta se establezan. e. O adxudicatario deberá respectar os prezos máximos de venda contidos na súa oferta, sen prexuizo da aplicación dos posible incremento do IPC na forma sinalada no presente Prego. O incumprimento de calquera das obrigas previstas neste prego de condicións, facultará ao Concello de Cee para resolver o contrato, sempre que previamente se requirira ó interesado para a súa subsanación e transcorrira o prazo fixado ó efecto sen cumprimento. Nestes supostos se procederá polo Concello á incautación da fianza definitiva, declarándose resolto de pleno dereito o contrato, e recuperando o pleno dominio da parcela vendida, tendo dereito o contratista á devolución do 75% do prezo que tivese pagado pola mesma, incrementado cos seus correspondentes intereses legáis dende a data do pago, reténdose o 25% restante polo Concello como sanción por incumprimento. Asemade, o contratista terá dereito ao abonamento do valor das construccións que podan existir nas fincas (sempre que se axusten á licenza concedida) dacordo coa taxación que haberán de practicar os servizos técnicos municipáis, importe que será abonado ao contratista no momento en que se proceda á venda da parcela a un terceiro. A tal fin, o Concello haberá de convocar nova licitación para o alleamento da parcela, e a edificación que sobre a mesma se atope, e unha vez adxudicado o contrato e ingresado o importe da venda. O contrato ou contratos que regulan estas cláusulas terán natureza xurídico-privada e rexeranse en todo aquelo que non estea previsto expresamente neste prego, polas seguintes normas: a. En canto á preparación, competencia e adxudicación, polo disposto na Lei 7/85, do 2 de abril, reguladora das bases de réxime local; Real Decreto lexislativo 781/1986, do 18 de abril; LPAP; LOUGA. b. En canto á interpretación, o Concello ten a facultade de interpretación dos contratos segundo o previsto na lexislación en vigor. c. En canto ós efectos de extinción rexerase polo establecido no Código Civil e no resto de disposicións vixentes na lexislación civil e mercantil que fosen de aplicación, así como na lexislación xeral. En todo caso entenderase como causa de resolución o incumprimento por parte do adxudicatario das súas obrigas contractuais e das contidas neste prego de condicións. Os litixios derivados dos contratos que se celebren con base en este prego serán sometidos ós xulgados e tribunais competentes con xurisdicción en Cee. En Cee a 29 de xaneiro de 2010. Sr Alcalde Don Ramón Vigo Sambade ANEXO I DESCRIPCIÓN DAS PARCELAS: Situada no lugar de Bazarra no Concello de Cee, de 104,68 M2, que linda: Norte, camiño, Herdeiros de Jesús Pais, Juan Casais bouzas, José Formoso López e Santiago Ramón Casais Castiñeiras; Sur, parcela 1; Este, vía pública; e Oeste, Jesus Carlos Saadani Del Vals e Sophie Marie Sofia Irene Bozgan Nicusor. Parcela cedida ó Concello de Cee por “Muxia Grupo Inmobiliario SL”, consecuencia de licenza de obra e reparcelación de finca suxeita a tal cesión, realizada en escritura de cesión de terreos, derivada do 10% de aproveitamento urbanístico (sistema de actuación concerto). Inscripción: Tomo: 953, Libro: 155, Folio: 104, Finca: 15679 Situada no lugar de Bazarra no Concello de Cee, de 288,44 M2, que linda: Norte, camiño, Herdeiros de Jesús Pais, Juan Casais bouzas, José Formoso López e Santiago Ramón Casais Castiñeiras; Sur, vía pública; Este, parcela 7; e Oeste, Viriato Bonail Chuquirima. Parcela cedida ó Concello de Cee por “Muxia Grupo Inmobiliario SL”, consecuencia de licenza de obra e reparcelación de finca suxeita a tal cesión, realizada en escritura de cesión de terreos, derivada do 10% de aproveitamento urbanístico, (sistema de actuación concerto). Inscripción: Tomo: 953, Libro: 155, Folio: 105, Finca:15681 ANEXO II VALORACIÓN DAS PARCELAS - Segundo normativa ten 1 fachada (non se aplica, ó non ter varias fachadas). - Fachada inferior a mínima (non é o caso). - Forma irregular (non se aplica). V = 93,76 x 1,30 x 3,75 = 457,08 €/m2. - Segundo normativa ten 1 fachada (non se aplica, ó non ter varias fachadas). - Fachada inferior a mínima (non é o caso). - Forma irregular (non se aplica). V = 93,76 x 1,30 x 3,75 = 457,08 €/m2. (para a superficie de 198,10 m2.) V = 93,76 x 1,30 x 1,00 = 121,89 €/m2. (para a superficie de 90,34 m2.) Vmedio = (198,10 m2. x 457,08 €/m2. + 90,34 m2. x 121,89 €/m2.) / 288,44 m2. = 352,10 €/m2. As superficies segundo o proxecto son a parcela “A” = 104,68 m2., e a parcela “B” = 288,44 m2., no caso de que se autorice a súa venta, será necesario realizar a medición real das mesmas. D./Dª_____________________________________________________________, con enderezo en _______________ na rúa_______________________________, teléfono,________________ con DNI núm. (ou pasaporte que o substitúa)______, actuando en nome propio (ou en representación de D./Dª____________________, con DNI ou CIF núm.__________, con enderezo en _______________________, núm. de teléfono _____________ ), toma parte no concurso para adxudicación das Parcelas de propiedade municipal sitas en Bazarra no Concello de Cee, e fai constar: 1. Que coñece, acepta e asume as cláusulas e cantas obrigas se deriven do prego de cláusulas económico-administrativas.2.- Que achega a documentación esixida no prego de cláusulas económico-administrativas.3.- Que o prezo que ofrece para a adquisición conxunta das parcelas é o seguinte: ________________ € (nota: expresar a cantidade en número e letra). _________________________________, _______ de__________ de 2010. O licitador (asinado e rubricado)